Chandrashekhara Kambara

Chandrashekhara Kambara, nado en Ghodageri o 2 de xaneiro de 1937, é un escritor en  lingua kannará, director de cinema e folclorista indio. Pola súa obra recibiu numerosos recoñecementos na India, como o Padma Bhushan, o terceiro galardón civil máis alto na India e o Jnanpith en 2011 o principal premio literario indio.
miniatura|Kambara co elenco da obra de teatro Jokumaraswami en Calcuta (1987)

 Traxectoria 
Naceu na aldea de Ghodageri, no distrito de Belagavi no norte do actual estado de Karnataka, era o terceiro fillo da parella formada por Basavannayappa R. Kambar e Chennamma; moi influído pola moral da súa nai, houbo deixar os estudos pola pobreza da familia pero Jagadguru Siddaram Swamiji do mathaMatha é un mosteiro hinduísta de Savalagi financiou os seus estudos ata a secundaria e así puido recibir o ensino primario en Gokak e o secundario na capital do distrito, Belagavi, e logo completou os estudos universitarios na Universidade de Karnataka para grazas ao programa Fulbright puido ir aos Estados Unidos e ensinar na Universidade de Chicago durante o curso 1968-1969 e á volta á India foi profesor na Universidade de Bangalore dende 1970 ata que se converteu no primeiro vicereitor da Universidade Kannada (1991-1996). Foi presidente da Academia Karnataka de Artes escénicas (1980-1983) e director da Escola Nacional de Teatro da India (1996-2000) e presidente da Sahitya Akademi da India dende 2018
 Obra 
A obra de Kambara abrangue 25 obras de teatro, 11 coleccións de poemas, 5 novelas e 16 obras de investigación sobre folclore, teatro, literatura e educación. Entre os seus dramas máis populares están Jokumaraswamy, Jayasidnayaka, Kadu Kudure, Nayi Kathe, Mahamayi, Harakeya Kuri. En 1991 recibiu o premio Sahitya Akademi por outra popular obra de teatro Sirisampige. Unha das características da súa obra é a utilización de elementos dos dialectos kannará do norte, algo pouco común na literatura kannará pero que xa utilizara D. R. Bendre na súa poesía.

No seu teatro foi pioneiro na introdución de estilos tradicionais do seu distrito, como en Sangya Balya, onde bota man da bayalāṭa (teatro ao aire libre) propio de Bailhongal ou en Jokumaraswamy que se asenta nos ritos e tradicións que se desenvolven en todo o norte de Karnataka cara a Jokumara, unha deidade popular e que consegue que trascendan como recurso literario a toda Karnataka e ao resto da India con múltiples traducións ás diversas linguas dese espazo. Ademais moitas das súas obras tamén se traduciron ao inglés.
Como director dirixiu filmes baseados nas súas obras como Kaadu Kudure, Karimaayi ou Sangeetha e tamén realizou documentais para o goberno de Karnataka e mais para o da India.
Alén da súa obra literaria, é autor de traballos académicos sobre o folclore indio e salienta como compilador dun dicionario de folclore.

 Temas 
No seu extenso  poema narrativo Helatena Kela ("Escoita, heicho contar") que publicou en 1964, Kambara presentou algúns dos seus temas recorrentes ao longo da súa obra; a tradición e a modernidade, a indentidade, o colonialismo, a marcha da historia, o sexo, a perda da fe, a morte de Deus.

Shivapura é unha vila imaxinaria utópica presente en moitas das súas obras que constitúe unha metáfora e un lugar común en moitos dos seus poemas e contos Na súa caracterización, Shiva e Parvati visítaa e bendí os seus habitantes. Mesmo Rama ao estar a ir a Sri Lanka na procura de Sita visita a vila de camiño.

Obras

 Poesía

 Mugulu (1958)
 Helatena Kela (1964)
 Takararinavaru (1971) [Premio Karnataka Sahitya Akademi de poesía]
 Saavirada Neralu (1979) [Premio Ashan de 1982, Kerala]
 Aayda Kavanagalu (1980)
 Belli Meenu (1989)
 Akkakku Haadugale (1993)
 Eevaregina Helatena Kela (1993)
 Chakori (1996) 
 Ayda Kavitegalu ( 2007)
 Ellide Shivapura (2009)
  Samagra Kavya (2018)

Teatro
 Bembattida Kannu – 1961
 Narcissus – 1969
 Rishyashringa  – 1970
 Jokumaraswamy – 1972
 Chalesha — 1973 
 Sangya Balya Anabeko Naadolaga – 1975
 Kittiya Kathe – 1974
 Jasisidanayaka – 1975 (Premio "Vardhamana Prashasti" ao mellor libro do ano en kannará)
 Alibaba – 1980 
 Kaadu Kudure – 1979 
 Naayi Kathe – 1980 
 Kharokhara – 1977
 Mathanthara – 1978
 Harakeya Kuri – 1983 
 Kambara Avara Natakagalu – 1984
 Sambashiva Prahasana – 1987 
 Siri Sampige (Premio Sahitya Akademi de 1991)
 Huliya Neralu  – 1980
 Boleshankara – 1991
 Pushpa Rani – 1990
 Tirukana Kanasu – 1989
 Mahamayi – 1999 
 Nela Sampige – 2004 )
 Jakkana – 2008
 Shivaratri – 2011

Novelas
 Anna Tangi – 1956
 Karimaayi – 1975 
 G.K. Maastarara Pranaya Prasanga – 1986 
 Singarevva Mattu Aramane – 1982 
 Shikhara Soorya – 2007 
 Shivana Dangura - 2015

Non ficción

 Uttara Karnataka Janapada Rangabhumi – 1980
 Sangya Balya – 1966
 Bannisi Hadavva Nana Balaga – 1968
 Bayalaatagalu – 1973
 Matado Lingave – 1973
 Namma Janapada – 1980
 Bandire Nanna Jayolage – 1981
 Kannada Folklore Dictionary (2 volumes) – 1985
 Bedara Huduga Mattu Gilli – 1989 
 Lakshapathi Rajana Kathe – 1986
 Kasigondu Seru – 1989
 Nelada Mareya Nidhana – 1993
 Brihaddesiya Chintana – 2001
 An Anthology of Modern India Plays for the National School of Drama – 2000
 Desheeya Chintana – 2004 
 Tudi Irada Daari - 2009
 Marave Marmarave – 2007
 Idu Desi – 2010

 Notas 

Categoría:Nados en 1937
Categoría:Nados en Karnataka
Categoría:Escritores en lingua kannará
Categoría:Escritores da India
Categoría:Directores de cinema da India